
Датум: 18. септембар 2026.године 
Александровац
ЗАПИСНИК ОПШТИНСКЕ ИЗБОРНЕ КОМИСИЈЕ ОПШТИНЕ АЛЕКСАНДРОВАЦ  СА СЕДНИЦЕ ОДРЖАНЕ 18. септембра 2026. ГОДИНЕ
Седница Општинске изборне комисије општине Александровац (у даљем тексту Комисија) одржана је дана 18. септембра 2026 . године (петак) у сали општине Александровац са почетком у 12,00 сати.
Седници Комисије присуствују чланови комисије:  Александар Ђорђевић, председник Комисије, Љиљана Јовић, заменик председника Комисије, Воја Милосављевић, члан, Душица Џамић Живковић, заменик члана, Добрила Вукојевић, члан, Бобан Јовановић, заменик члана, Славољуб Ђурић члан, Момчило Рилак заменик члана,  Горан Станковић, члан и Саша Жарковић, заменик члана.
Седници присуствују секретар Бранкица Маринковић, која води записник и заменик секретара Комисије Душица Тодосијевић.
Председавајући је на основу евиденције констатовао да седници присуствује потребан број чланова комисије за рад и пуноважно одлучивање.
Председавајући  је упознао чланове са  предлогом 

ДНЕВНОГ РЕДА
1. [bookmark: _Hlk157510583][bookmark: _Hlk150254844][bookmark: _Hlk150255694][bookmark: _Hlk150425127] Доношење Одлуке о одређивању бирачких места за изборе народних посланика расписане за 25. октобар 2026.године.
2. Доношење Решења о именовању члана и заменика члана у проширени састав Општинске изборне комисије општине Александровац.
3. Разно.
Предлога за измену и допуну дневног реда није било.
Предложени дневни ред једногласно је усвојен. 

Тачка 1.
Доношење Одлуке о одређивању бирачких места за изборе народних посланика расписане за 25. октобар 2026.године.
Председавајућа је образложио  да  је  у складу са одредбама Закона о избору народних посланика Општинска управа општине Александровац доставила Предлог о одређивању бирачких места за изборе народних посланика расписане за 25. октобар 2026.године у року. Предлог бирачких места је остао скоро исти као за избор народних посланика 2023. године ,осим за бирачко место број 58 које је промкењено јер власник раније коришћених  просторија за спровођење избора није желео исте да изда у закуп за спровођење избора за народне полсанике расписаним за 25. октобар 2026. године, те је промењена адреса бирачког места број 58. 
Дискусије није било. 
Комисија је једногласно донела Одлуку о одређивању бирачких места за изборе народних посланика расписане за 25. октобар 2026.године.
Тачка 2.
Доношење Решења о именовању члана и заменика члана у проширени састав Општинске изборне комисије општине Александровац.
Председавајући је упознао присутне да је Републичка изборна комисија на седници одржаној дана 13.септембра 2026. године донела Решење 02 број: 013-174/26 којим је проглашена Изборна листа АЛЕКСАНДАР ВУЧИЋ – УЈЕДИЊЕНА СРБИЈА, за изборе за народне посланике Народне скупштине расписане за 25. октобар 2026. године, коју је поднела Српска напредна странка. Даље је навео да је овлашћено лице изборне листе АЛЕКСАНДАР ВУЧИЋ – УЈЕДИЊЕНА СРБИЈА, дана 18. септембра 2026. године у 10,00 часова доставила  предлог за именовање члана и заменика члана Општинске изборне комисије општине Александровац у проширеном саставу. Како је поднети предлог дозвољен, уредан и благовремен, а предложена лица испуњавају услове за чланство у органима за спровођење избора из члана 13. Закона о избору народних посланика („Службени гласник РС“, број 14/22, 35/24 и 47/26) предложио је доношење  решења

Како се нико није јавио за реч по овој тачки дневног реда , Комисија је једногласно донела
Р Е Ш Е Њ Е
о именовању члана и заменика члана Општинске изборне комисије општине Александровац у проширеном саставу

У проширени састав Општинске изборне комисије општине Александровац, а на предлог Изборне листе АЛЕКСАНДАР ВУЧИЋ – УЈЕДИЊЕНА СРБИЈА, именују се:
- Далиборка Раденковић из Александровца, за члана
- Весна Петковић из Александровца, за заменика члана

Тачка 3.
Разно.
Горан Станковић, члан Општинске изнорне комисије општиен Александровац поставио је питање у вези са активностима ОИК-а општине Александровац у спровођењу избора за народне посланике расписаним за 25. октобар 2026. године. 
Објашњење је дао председник Александар Ђорђевић.
Других дисусија није било. 

Након завршене дискусије, секретар Општинске изборне комисије општине Александровац Бранкица Маринковић , прочитала је записник о раду седнице Комисије одржане 18. септембра 2026. године са почетком у 12,00  часова, након чега је исти усвојен једногласно.
Председавајући  је закључио рад седнице у 12,40 сати.


Секретар
Бранкица Маринковић, с.р. 
 
Председник
         Александар Ђорђевић, с.р.

